# **DECIZIA ETAPEI DE ÎNCADRARE**

## NR. PROIECT din 19.09.2018.

Ca urmare a solicitării de emitere a acordului de mediu adresate de **CONSILIUL JUDEȚEAN HARGHITA**, cu sediul în mun. Miercurea Ciuc, str. P-ța Libertății, nr. 5, jud. Harghita, înregistrată la APM Harghita cu nr. 9701/22.11.2017, în baza:

 **- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

 - Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 18.09.2018, că proiectul **, “ Modernizare sistem rutier pe DJ 134A, DN 13C Șoimușu Mic-Cristuru Secuiesc km 7+518 – 15+484 pe tronsonul km 12+020 – 12+631 ”** propus a fi amplasat în extravilanul orașului Cristuru Secuiesc, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Tronsonul studiat, conform Temei de proiectare din Caietul de sarcini elaborat de beneficiar, face parte dintr-un proiect care a studiat o lungime mai mare a traseului si anume intre km 7+500 – 16+000.

 Documentatia – faza proiect tehnic, a fost elaborata in anul 2012 de catre S.C. Incertrans S.A.

 In anul 2016 a fost executat un sector de drum cu o lungime de 960 m, iar in momentul de fata sunt in curs lucrarile de executie la tronsonul intre km 8+478-12+020.

 Caracteristic acestui tronson de drum este amplasamentul sau in imediata vecinatate a unui lac - iar corpul drumului este sub directa actiune a curentului de apa din acesta.

Drumul pe acest sector prezinta degradarile specifice unui drum din pamant / pietruire simpla:

* cale de rulare cu deformatiile specifice - valuriri, fagase, gropi;
* profil in lung neamenajat ;
* elemente de preluare ape colmatate ;
* nu exista zone de descarcare ale apelor pluviale.

Structura rutieră este delimitata astfel:

* + - Km 12+020-12+200 pietruire simpla din balast contaminata cca 10 cm;
		- Km 12+200-12+550 drum din pamant;
		- Km 12+550-12+631 pietruire simpla din balast contaminata max 10 cm

**Caracteristicile proiectului:**

Lungimea traseului amenajat 611.00 ml – tronson amplasat intre km 12+020 – 12+631;

Elementele geometrice ale profilului transversal tip sunt :

* + - latime platforma 8.00 ml
		- latime parte carosabila 6.00 ml
		- acostamente 2x1.00 ml

Incadrarea imbracamintii se va face cu benzi de incadrare de cate 25 cm amplasate in spatiul acostamentelor.

Lungimea consolidarii este de 330 ml din care :

* consolidare cu elevatia He= 2.00 ml - 30.00 m - km 12+241 -12+271;
* consolidare cu elevatia He= 3.00 ml - 10.00 m - km 12+271 -12+281;
* consolidare cu elevatia He= 4.00 ml - 145.00 m - km 12+281 -12+426;
* consolidare cu elevatia He= 3.00 ml - 130.00 m - km 12+426 -12+556;
* consolidare cu elevatia He= 2.00 ml - 15.00 m - km 12+556 -12+571;

Latimea proiectata a acostamentului este de 1.00 ml, cate 25 cm din acest spatiu, fiind ocupat de banda de incadrare a drumului judetean, iar structura acesteia este similara cu cea a partii carosabile.

Diferenta de 75 cm se va amenaja astfel :

* + in zonele in care nu sunt santuri pereate :

 - strat din piatra sparta -10 cm;

* + in zonele cu santuri pereate, se va executa o protectie din beton cu urmatoarea structura :

 - substrat din nisip pilonat -5 cm;

 - strat din beton de ciment C30/37 -10 cm;

Se vor executa pe tronsonul intre km 12+230 -12+580 -330.00 ml, respectiv pe zona in care se vor executa lucrari de consolidare cu gabioane, etansarea pe toata suprafata libera cu aceeasi structura de pereu pentru a se evita patrunderea apei pluviale in spatele lucrarilor de consolidare. Latimea pe care se va executa protectia cu pereu din beton este de 0.85 m.

**Lucrări de colectare și evacuare ape-santuri -rigole**

Pentru colectarea şi evacuarea apelor pluviale, se vor proiecta şanţuri pereate pe toată lungimea pe partea stanga - 605.00 ml.

Șanțurile au secțiunea trapezoidală cu lățimea la fund de 0,40 m și adâncimea de 0,40 m, pante către acostament de 2:3 și spre exteriorul amprizei de 1:1.

Adancimea santului este in medie de 0.85 m, adancime impusa de conditia de incastrare a fundului santului in terenul corespunzator.

Protecția șanțului este din beton de ciment C30/37 în grosime de 10 cm, așezat pe un strat de nisip de 5 cm. Continuitatea șanțurilor în zona de intersectie cu drumul lateral de pe partea stanga se va face prin intermediul podetului dalat cu deschiderea de 40 cm.

Pe partea dreapata a drumului, pe tronsonul in care se executa lucrarile de consolidare, pentru a preveni descarcarea apelor de pe partea carosabila a drumului in zona lacului s-a impus executia unei rigole de acostament, la limita partii carosabile.

Descarcarea apelor se va continua peste drum, pe baraj, prin intermediul unui casiu armat de 7.00 m lungime. Acesta se va racorda ca sectiune la rigola de acostament si va prelua apele pluviale cumulate si le va dirija in afara zonei lacurilor. Casiul se va arma astfel incat acesta sa fie circulabil pentru utilizatorii care circula pe acest traseu.

**Lucrari de podete**

Pentru asigurarea continuitatii santurilor in zona de intresectie cu drumul lateral de la km 12+230, se va executa un podet dalat cu deschiderea de 40 cm si de 6.00 m.

Infrastructura podețului se va realiza din beton turnat monolit, iar suprastructura este executată din dale prefabricate din beton armat. Numărul de dale este în funcție de lungimea podețului care este de 6.00m si va cuprinde 8 dale centrale si 2 dale marginale. Lățimea dalelor marginale este de 1,00 m iar lățimea dalelor centrale este de 0,50 m.

Pentru descarcarea transversala se va executa un podeţ din elemente prefabricate **tip P2** la km 12+185. Fundația acestuia va fi de tip radier din beton C12/15, cu adâncimea de 110 cm și lățimea de 310 cm. Pe radier se montează elementele prefabricate tip P2 cu lățimea de 120 cm și câte 2 elemente de capat tip CP2 cu latimea de 60 cm. Acest sistem asigură o deschidere liberă de 2.00 ml și înălțime de 110 cm.

In amonte si în aval descărcarea se va amenaja cu pereu din beton (care se continuă și în deschiderea liberă a podețului) și blocaje din bolovani de râu. Stabilitatea terasamentului în zona de preluare -descărcare se va asigura prin montarea de aripi prefabricate tip AP 2-2 bucățix2 asezate pe fundație din beton.

**Lucrari de consolidare**

In imediata vecinatate a tronsonului de drum studiat se afla un lac. Lungimea pe care corpul drumului se afla in contact direct cu apa este de 330.00 ml. Pe aceasta zone s-a impus executia de lucrari de consolidare care au rolul de a proteja de actiunea directa a apei structura drumului.

Solutia de consolidare impusa este cea formata din gabioane placate cu beton.

Lungimea consolidarii este de 330 ml din care :

* consolidare cu elevatia He= 2.00 ml-30.00 m - km 12+241 -12+271;
* consolidare cu elevatia He= 3.00 ml-10.00 m - km 12+271 -12+281;
* consolidare cu elevatia He= 4.00 ml-145.00 m -km 12+281 -12+426;
* consolidare cu elevatia He= 3.00 ml-130.00 m -km 12+426 -12+556;
* consolidare cu elevatia He= 2.00 ml-15.00 m -km 12+556 -12+571;

Dispunerea gabioanelor este urmatoarea :

* consolidare cu elevatia de 2.00m -lungime totala -45.00 ml

 -gabion 100x100x500 cm;

 -gabion 100x150x500 cm

 -saltea 50x500x500 cm

* consolidare cu elevatia de 3.00m- lungime totala 140.00 m

 - gabion 100x100x500;

 - gabion 100x150x500

 - gabion 100x200x500

 - saltea 50x500x500

* consolidare cu elevatia de 4.00m -lungime totala 145.00 m

 - gabion 100x100x500;

 - gabion 100x150x500

 - gabion 100x200x500

 - saltea 50x500x500

In plus fata de cosurile cu dimensiunile descrise, se mai pun in lucrare un set de cosuri la care lungimea este la jumatate din lungimea celor descrise mai sus – adica in loc de 5.00 m se pun in lucrare cosuri cu lungimea de 2.50m.

Necesitatea cuprinderii in lucrare si a acestor tipuri de cosuri este aceea de a se realiza o consolidare cu elemente dispuse dupa principiul unei zidarii – randul urmator dispus decalat fata de cel suport cu o jumatate de gabion.

Pentru executia cosurilor in lucrare se va utiliza plasa de sarma zincata simplu rasucita cu diametrul nominal de 2.80 mm. Latura ochiului este de 50 mm, iar greutatea informativa – este de 2.20 kg/mp cu o abatere de (+/-) 3.5.

Umplutura din gabioane se va executa cu piatra bruta in zidarie uscata executata manual. Se va avea in vedere ca volumul de goluri ramas intre blocurile de piatra bruta sa fie cat mai mici pentru ca structura lucrarii de consolidare sa fie stabila, sa nu apara burdusiri care pot duce la pierderea de stabilitate a consolidarii

Pe suprafata de contact intre lucrarea de consolidare si terenul natural se va poza un material textile netesut, cu rol de filtru invers.

In partea exterioara a saltelei se va executa un blocaj din anrocamente cu greutatea de 50-100 kg /buc.

Fata vazuta a gabioanelor se va placa cu beton cu grosimea minima de 10 cm.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

 *-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren extravilanul orașului Cristuru Secuiesc în proprietate publică *conform Certificatului de urbanism nr. 80/12.05.2017 emis de Consiliul Județean Harghita.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, extravilanul orașului Cristuru Secuiesc.*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Respectarea condițiilor impuse de Avizul de gospodărire a apelor nr. 16 din 15.05.2018 emis de ANAR ABA OLT.

 Proiectul propus nu necesită parcurgerea celorlalte etape ale procedurii de evaluare adecvată.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

 **ÎNTOCMIT,**

 ing. BARABÁS Zoltán